Source: https://www.epi.sk/zz/1994-206
Timestamp: 2020-05-24 22:34:14+00:00
Document Index: 2498455

Matched Legal Cases: ['súd ', '§ 2', '§ 2', 'čl.13', 'čl. 4', '§ 3', 'čl. 13', 'čl. 4', '§ 3', '§ 2', 'čl. 13', 'čl. 2', 'čl. 2', 'čl. 4', '§ 2', 'čl. 12', 'čl. 13', 'čl. 4', '§ 6', 'čl.12', 'čl. 13', 'čl. 4', '§ 3', '§ 2', 'čl. 13', 'čl. 2', 'čl. 2', 'čl. 4', '§ 8', 'čl. 2', 'čl. 13', 'čl. 2', 'čl. 3', '§ 2', '§ 2', '§ 3', '§ 2', '§ 3', '§ 6']

206/1994 Z. z. Nález Ústavného súdu Slovenskej republiky | Aktuálne znenie
Hľadaj v 206/1994 ×
206/1994 Z. z.
Nález č. 206/1994 Z. z.Nález Ústavného súdu Slovenskej republiky
Platnosť od 16.08.1994
Účinnosť od 16.08.1994
Aktuálne znenie 16.08.1994
Ústavný súd Slovenskej republiky v pléne na verejnom pojednávaní 14. júla 1994 takto
1. Ustanovenia § 2 ods. 1 písm. d) a § 2 ods. 2 zákona Slovenskej národnej rady č. 74/1992 Zb. nie sú v súlade s čl.13 ods. 3 Ústavy Slovenskej republiky a s čl. 4 ods. 3 Listiny základných práv a slobôd.
2. Ustanovenie § 3 ods. 3 zákona Slovenskej národnej rady č. 74/1992 Zb. nie je v súlade s čl. 13 ods. 3 Ústavy Slovenskej republiky a s čl. 4 ods. 3 Listiny základných práv a slobôd.
3. Ustanovenie § 3 ods. 1 v časti odkazujúcej na § 2 ods. 1 písm. d) zákona Slovenskej národnej rady č. 74/1992 Zb. nie je v súlade s čl. 13 ods. 3, s čl. 2 ods. 3 Ústavy Slovenskej republiky, s čl. 2 ods. 3 a s čl. 4 ods. 3 Listiny základných práv a slobôd.
4. Ustanovenie § 2 ods. 3 zákona Slovenskej národnej rady č. 74/1992 Zb. nie je v súlade s čl. 12 ods. 1, s čl. 13 ods. 3 Ústavy Slovenskej republiky a s čl. 4 ods. 3 Listiny základných práv a slobôd.
5. Ustanovenie § 6 ods. 2 zákona Slovenskej národnej rady č. 74/1992 Zb. nie je v súlade s čl.12 ods. 1, s čl. 13 ods.3 Ústavy Slovenskej republiky a s čl. 4 ods. 3 Listiny základných práv a slobôd.
6. Nevyhovuje návrhu generálneho prokurátora Slovenskej republiky na vyslovenie nesúladu § 3 ods. 1 v časti odkazujúcej na § 2 ods. 1 písm. a) až c) zákona Slovenskej národnej rady č. 74/1992 Zb. s čl. 13 ods. 3 a s čl. 2 ods. 3 Ústavy Slovenskej republiky, s čl. 2 ods. 3 a s čl. 4 ods. 3 Listiny základných práv a slobôd a nesúladu § 8 zákona Slovenskej národnej rady č. 74/1992 Zb. s čl. 2 ods. 2 a s čl. 13 ods. 1 a 3 Ústavy Slovenskej republiky, s čl. 2 ods. 2 a s čl. 3 a s čl. č. 4 ods. 1 a 3 Listiny základných práv a slobôd.
Dňom vyhlásenia tohto nálezu v Zbierke zákonov Slovenskej republiky strácajú účinnosť ustanovenia § 2 ods. 1 písm. d), § 2 ods. 2 a 3, § 3 ods. 1 v časti odkazujúcej na § 2 ods. 1 písm. d), § 3 ods. 3 a § 6 ods. 2 zákona Slovenskej národnej rady č. 74/1992 Zb., ktorým sa ustanovujú niektoré ďalšie podmienky na výkon funkcií v Policajnom zbore Slovenskej republiky a v Zbore väzenskej a justičnej stráže Slovenskej republiky. Pokiaľ Národná rada Slovenskej republiky neuvedie tieto ustanovenia zákona do súladu s Ústavou Slovenskej republiky a s Listinou základných práv a slobôd, strácajú tieto ustanovenia zákona Slovenskej národnej rady č. 74/1992 Zb. po šiestich mesiacoch od vyhlásenia nálezu platnosť.
Štefan Ogurčák v. r.